《题遂宁冯迁居夫隐士画像》
宋代·李新

一年三百六十斋，一日不斋事如麻。
蒲团曲几乌藤杖，是中正如心出家。
不耽钱之庞老乐，未划草之丹乐霞。
幅巾紫裰春颜在，已见山云埋秋槎。
逢人莫问西来意，春去杜鹃啼落花。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。